Soraya Zamarreño, del Club Burjapower, tercera classificada absoluta en la 10k de Massamagrell
2025-07-24

Portant el nom de Burjassot a tots els racons de la Comunitat Valenciana, el club burjassoter Burjapower ha aconseguit un nou èxit esportiu gràcies a una de les seues corredores populars.

En aquesta ocasió, després de tornar a la normalitat en les carreres populars, Soraya Zamarreño ha fet podi en la localitat de Massamagrell, en la seua carrera 10k, quedant tercera classificada absoluta.

Aquesta és la segona ocasió en la qual Soraya es puja al podi ja que, el mes de juliol, va recollir també els seus trofeus de la carrera 10K Femenina en la qual va quedar segona classificada absoluta i segona classificada veterana A. En aquest cas, la carrera va ser virtual a causa de la situació sanitària.

A poc a poc la marea groga de Burjapower s’està deixant veure per tots els racons de la geografia valenciana i, la pròxima cita, serà el diumenge 24 d’octubre en la Mitjana Marató de València en la qual també, un nodrit grup de corredors i corredores, saltaran a l’asfalt en nom del club i de Burjassot.